上海老早是没有城墙个，到嘉靖辰光，因为倭寇个侵扰，让上海个老百姓觉得有修造城墙个必要，到1553年，上海歌居民赶工，来勒2个月头之内拿椭圆形个上海城墙修造完毕，城墙全长4.5公里，高7米，开有6个城门，这当中，东朝黄浦江开3个城门：宝带门（俗名小东门）、朝宗门（大东门）、朝阳门（小南门），这3座城门搭西面的仪凤门（老西门）侪设有水门。城外开凿有宽约20米个护城河。城里向搭其他吴越地区个城市一样，河网密布，街道大多临河修造。县城内定重要个河道是直通大东门搭老西门个肇嘉浜，这条河浜东通黄浦江（在今外马路与复兴东路南面的白渡路口），西面可达松江府城。此外尚有方浜、薛家浜等。